wickkiey/tamil-wikipedia-chunked huggingface dataset:
# ஆடை

**ஆடை** (*costume*) என்பது ஒரு தனிநபர் அல்லது குழுவின் வர்க்க, பாலினம், தொழில், இன, தேசிய, செயல்பாடு அல்லது சகாப்தம் என்பவற்றை பிரதிபலிக்கும் ஒரு தனித்துவமான பாணியாகும்.  
பாரம்பரிய காலத்திலும் ஆடைகள் பல்வேறு நடவடிக்கைகளுக்கு ஏற்ப வெவ்வேறு விதமாக சவாரி உடை, நீச்சல் உடை, நடன உடை மற்றும் மாலை உடை என பொருத்தமான முறையில் பயன்படுத்தப்பட்டுள்ளது. பொருத்தமான மற்றும் ஏற்புடைய ஆடைகள் பேஷன் மற்றும் உள்ளூர் கலாச்சார விதிமுறைகளுக்கு ஏற்ப பல்வேறு விதமாக வடிவமைக்கப்படுகின்றன. இதன் பொதுப்பயன்பாடனது படிப்படியாக "ஆடை" ,"உடுக்கை" அல்லது "அணி" எனும் வார்த்தைப் பிரயோகங்களால் பயன்படுத்தப்பட்டு வந்துள்ளது.  
மேலும் உடை யின் பயன்பாடானது வழக்கதத்திலற்ற ஆடை அல்லது நாகரிகமற்ற ஆடை மற்றும் அடையாளத்தில் மாற்றத்தை தரும் நோக்கோடு உருவாக்கப்பட்ட ஆடைகளான நாடக, ஹலோவீண்,மற்றும் நற்பேறு என்பனவாறு வரையறை செய்யப்பட்டுள்ளது.  
தைக்கப்பட்ட ஆடைகளின் வருகைக்குமுன், கைகளால் தயாரிக்கப்பட்ட ஆடைகளே பெரும்பாலும் பயன்படுத்தப்பட்டு வந்துள்ளன.
2௦ம் நூற்றாண்டின் ஆரம்ப காலத்தில், வணிக விற்பனையின் போது பெரும்பாலும் "மில்லிநேரி" (millinery) மற்றும் "கொசெட்ரி" (corsetry) உட்பட நாகரிகமான அல்லது இறுக்கமான பெண்கள் உடைகளுக்கு அதிகம் தேவை காணப்பட்டுள்ளது.
# ஆடை

## சொற்பிறப்பு

ஆடை எனும் நாகரிகம் அல்லது விருப்பம் எனப் பொருள்படும் இத்தாலிய வார்த்தையானது, பிரஞ்சு வழியாக மரபுரிமை பெற்று வந்ததாகும்.
# ஆடை

## தேசிய உடை

தேசிய உடை அல்லது பிராந்திய உடையானது உள்ளூர் (அல்லது நாடுகடத்தப்பட்ட) அடையாளம் மற்றும் ஒரு கலாச்சாரத்தின் தனிப்பட்ட பண்புகளை வலியுறுத்துவதாய் அமைகின்றது. இவ் உடைகள் மூலம் பெரும்பாலும் அவர்களின் தேசிய பெருமை அடையாளப்படுத்தபடுகிறது. எடுத்துக்காட்டாக "ஸ்கொட்டிஷ் கில்ட்" (scottish kilt) ஸ்காட்லாண்டில் அணியப்படும் சிறிய பாவாடை அல்லது "ஜப்பானீஸ் கிமோனோ" (japanese kimono) ஜப்பானின் தளர்த்தியான ஆடை வகை அடங்கும்.  
பூட்டானில் ஆண்கள், பெண்கள் உட்பட முடியாட்சியில் உள்ளவர்களுக்கும் ஒரு பாரம்பரிய தேசிய ஆடை இருந்து வந்துள்ளது.
இது ஆயிரக்கணக்கான ஆண்டுகளாக நடப்பிலுள்ள ஒரு தனித்துவமான உடையாகவும் வளர்ந்து வந்துள்ளது. இது முழங்கால் நீளம் வரை அணியும் அலங்கார அங்கியும் மற்றும் "கெரா" (Kera) எனப்படும் பட்டியால் இடுப்பில் இறுக்கமாக அணிவதுமான ஆண்களின் ஆடையை "கஹோ" (Gho) என கூறப்படும்.
உடையின் முன் பகுதி ஒரு பை போன்று உருவாக்கப்பட்டுள்ளது, இது பழங்காலங்களில் உணவு மற்றும் குறுகிய கத்தி வைப்பதற்காக பயன்படுத்தப்பட்டது, ஆனால் இப்போது அது கையடக்கத் தொலைபேசி, பணப்பை மற்றும் "டோமா"' (Doma) எனப்படும் பாக்கு வைக்க பயன்படுத்தப்படுகிறது.
பெண்கள் அணியும் ஆடை "கிரா" (kira), "டேகோ" (tego) மற்றும் "வோஞ்சு" (Wonju) என அழைக்கப்படும் மூன்று துண்டுகளை கொண்டு காணப்படுகிறது.
கணுக்கால் வரை நீண்டு காணப்படும் உடை "கிரா" (kira)எனப்படும்.
இதன் மேலே அணியப்படும் "டேகோ" (tego) எனப்படும் ஜாக்கெட் ஆனது "வோஞ்சு" (Wonju)எனும் உள் ஜாக்கெட்டுடன் அணியப்படுகிறது.
எனினும் மடத்திற்கு செல்லும் போது "கப்னே" (Kabney) எனப்படும் ஒரு நீண்ட தாவணியை ஆண்கள் தோள்பட்டை முழுவதும் அவர்களின் தரத்திற்கு பொருத்தமான வண்ணங்களில் அணிந்து செல்வார்கள்.
பெண்கள் கூட "ரசுஸ்" (Rachus) எனப்படும் அழகிய வேலைப்பாடுகளுடன் கூடிய பட்டினால் செய்யப்பட்ட ஒரு நீண்ட தாவணியை தர வேறுபாடின்றி தங்கள் தோள் மீது அணிந்து செல்வார்கள்.
# ஆடை

## திரையரங்க உடை

உடைகள் பொதுவாக அது அணிந்திருக்கும் விதத்தினை பொறுத்து அதை அணிந்திருப்பவர்களின் குணவியல்புகளை அல்லது சமூக நிகழ்வில் அவரது கதாப்பாத்திரத்தினை
குறித்துக்காட்டுவதுடன் மேடை மற்றும் திரைப்படங்களில் அவர்களின் நாடக செயல்திறனை எடுத்துக் காட்டுகிறது. ஒரு நடிகருக்கு இந்த ஆடை அமைப்பு எவ்வாறு உதவுகிறதெனில் அவரின் குணவியல்பு, கட்டமைப்பு, அவர்வெளிக்கொணர முயலும் வரலாற்று கால கட்டம், காட்சி நடைபெறுகின்ற இடம், நேரம்,வானிலை, காலநிலை என்பவற்றை சித்தரிக்க உதவுகின்றது.சில பகட்டான நாடக ஆடைகளே கதா பாத்திரங்களை உணர்த்தி விடுகின்றன. உதாரணமாக “ஹார்லிகுயின்” (Harlequin) மற்றும் “ பணடலூன்” (panataloon) “எக்ஷாக்கெரட்” (exaggerate)போன்ற ஆடைகளை குறிப்பிடலாம்.
# ஆடை

## சமய விழாக்கள்

மதப் பண்டிகை காலகட்டங்களில் அணியும் ஆடையானது மிகவும் முக்கியத்துவம் வாய்ந்ததாக காணப்படுகிறது. உதாரணமாக “மார்டி க்ராஸ்” (Mardi Gras), “ஹல்லோவீன்” (Halloween) போன்ற ஆடைகளை குறிப்பிடலாம். “மார்டி க்ராஸ்” (Mardi Gras) உடைகள் அனேகமாக வேடிக்கை செய்பவர்களை போலும் ஏனைய கற்பனைக் கதாபாத்திரங்களையும் குறிப்பிடுகின்றன. “ஹல்லோவீன்” (Halloween) ஆடைகளோ பாரம்பரியமான இயற்கைக்கு அப்பாற்பட்ட சக்திகளை குறிப்பிடுகின்றனவாக அமைகின்றன. உதாரணமாக பேய், இரத்தக் காட்டேரி, பொப் கலாச்சார குறியீடு, தேவதைகள் என்பவற்றை கூறலாம். அதே போல் கிறிஸ்மஸ் ஆடைகள் நத்தார் தாத்தாவினை அடையாளப்படுத்துகின்றன. நத்தார் தாத்தா உடைகள் மற்றும் தாடி போன்ற அவுஸ்திரேலியா, ஐரோப்பா மற்றும் அமெரிக்காவில் பிரபலமாக காணப்படுகின்றன. நெதர்லாந்தில் “ஷ்வார்ட் பிட்”
(zwarte piet) வழக்கமான ஆடையாக காணப்படுகின்றது.அத்தோடு ஈஸ்டர் உடைகள் மற்றும் மிருக உடைகள் என்பவற்றை குறிப்பிட முடியும்.  
யூத மதத்தினரால் கொண்டாடப்படும் “புரிம்” (purim) தின உடைகள் முக்கிய இடம் வகிக்கின்றன. இத்தினத்தில் யூதர்கள் தங்கள் விதியை மாற்றியமைப்பதாக நம்பப்படுகிறது. எதிரிகள், தீங்கு விளைவிக்கும் குற்றவாளிகள், தீய சக்திகள் போன்றவற்றை அழிக்க அரசர் அனுமதி வழங்கும் தினமான இந்நாளில் எதிரிகளுக்கு எதிரானது என எஸ்தர் புத்தகத்தில் குறிப்பிடப்படுகிறது. எனவே இத்தினத்திலும் வித்தியாசமான ஆடைகள் அணியப்படுகின்றன.
பெளத்த மதத்தினரால் கொண்டாடப்படும் பண்டிகைகள் திபெத், பூட்டான், மொங்கோலியா மற்றும் லாசாவில் வித்தியாச ஆடைகளோடு கொண்டாடப்படுகின்றன. இந்தியாவின் சிக்கிம் சாம் நடனத்தினை குறிப்பிடலாம்.
இந்த நடனத்தின் போது அழகிய ஆடைகளும் முகமூடிகளும் அணியப்படுகின்றன.
# ஆடை

## அணிவகுப்பு மற்றும் ஊர்வலங்கள்

அணிவகுப்பு மற்றும் ஊர்வலத்தின் போது அணியப்படும் ஆடைகள் வரலாற்று முக்கியத்துவம் வாய்ந்தவையாகவும் கற்பனைத்திறன் கொண்டதாகவும் காணப்படுகின்றது. உதாரணமாக 1879 ல் “ஹான்ஸ் மகரத்” (Hans Makart) ஆல் வடிவமைக்கப்பட்ட திருமண ஊர்வல ஆடைகளைக் குறிப்பிட முடியும்.அணிவகுப்பு உடைகள் தொடர்ச்சியாக 20ம் நூற்றாண்டின் இடைப்பகுதிவரை வியன்னாவில் பேணப்பட்டு வந்ததை குறிப்பிட முடியும். ஐக்கிய மாநிலங்களில் அங்கிள் சாம் ஆடைகள் சுதந்திர தினத்திற்கு அணியப்பட்டு வந்ததோடு சீனாவின் லயன் டான்ஸ் ஆடைகள் புதுவருட கொண்டாட்டத்திற்கு பயன்படுத்தப்படுகின்றன. அதேபோன்று ட்ராகன் டான்ஸ் ஆடைகளும் மக்கள் வரிசைப்படி நின்று அணிந்து ட்ராகன் போன்ற அமைப்பை வெளிக் கொணர்வதாக அமைந்திருக்கிறது.
# ஆடை

## விளையாட்டு நிகழ்வுகள் மற்றும் கட்சிகள்

பொது விளையாட்டுக்களில் உதாரணமாக பன் ரன்ஸ் போன்ற விளையாட்டுக்களில் பயன்படுத்தப்படும் ஆடைகள் அத்தோடு தனியார் வினோத உடை நிகழ்வுகள் மஸ்கியூரேட் பால்ஸ் என்பவற்றின் போது அணியப்படும் ஆடைகளையும் குறிப்பிடலாம்.
# ஆடை

## விளையாட்டு நிகழ்வுகள் மற்றும் கட்சிகள்

### சின்னங்கள்

அணிகலன்கள் பொதுவாக விளையாட்டு நிகழ்வுகளின் போது சின்னமாக உடுத்தி தங்கள் அணியை பிரதிநிதித்துவப்படுத்துவதிலும் ரசிகர்கள் தங்கள் ஆதரவை வெளிப்படுத்துவதிலும் அதிக பங்களிப்பு செய்து வருகின்றது.
வணிகங்கள் தங்கள் வணிக தெருவில் அவர்களின் ராசி சின்னங்களை வைப்பதன் மூலம் அல்லது விளையாட்டு நிகழ்வுகள், திருவிழாக்கள், தேசிய கொண்டாட்டங்கள், கண்காட்சிகள், மற்றும் அணிவகுப்புகளுக்கு அவர்களின் ராசி சின்னத்தை அனுப்புவதன் மூலமும் தங்கள் வணிக நடவடிக்கைகளை மக்கள் கவனத்திற்கு ஈர்க்கும் வகையில் அவர்களின் நற்பேறு உடைகளை பயன்படுத்துகின்றனர்.
நிறுவனங்கள் தங்கள் வேலை பற்றி மக்களிடையே விழிப்புணர்வை கொண்டு வருவதற்காக சின்னங்களை பயன்படுத்தி வருகின்றன. குழந்தைகளின் புத்தக ஆசிரியர்கள் தங்கள் புத்தகளின் கையொப்பங்களுடன் பேர் அடங்கிய முக்கிய கதாபாத்திரங்களிலிருந்து இருந்து சின்னங்களை உருவாக்குகின்றனர்.
விலங்கு உடைகள் பார்வைக்கு நற்பேறு உடைகளுடன் மிகவும் ஒத்ததாகவும், "பெர்சுயட்ஸ்" (fursuits) மற்றும் ஒரு விலங்கின் ஆளுமை பொருந்தும், அல்லது "பெர்சொனா" (fursona) என குறிக்கப்படும் இவ் உடைகள் “உரோம விசிறிகள்” (Furry Fandom) உறுப்பினர்கள் மத்தியில் பிரபலமாகவும் காணப்படுகின்றது.
# ஆடை

## விளையாட்டு நிகழ்வுகள் மற்றும் கட்சிகள்

### குழந்தைகள்

மேலும் அணிகலன்கள் குழந்தைகளுக்கு அவர்களின் பாத்திரநடிப்பிற்கும் மற்றும் ஆய்விற்கும் ஒரு அழகிய சாலை (avenue) போன்று பணியாற்றுகின்றது.
உதாரணமாக, குழந்தைகள் வரலாறு அல்லது கற்பனையில் இருந்து கடற் கொள்ளையர்கள், இளவரசிகள் அல்லது கவ்பாய்ஸ் போன்ற பாத்திரங்களை ஏற்று அதே போன்று வேடம் தரித்துக்கொள்ளலாம்.
அவர்கள் ஒரு பொதுவான தொழில்துறை உத்தியோகத்தவர்கள் அதாவது தாதிகள் அல்லது போலீஸ் அதிகாரிகள் போன்றும் மற்றும் மிருகக்காட்சிசாலை அல்லது பண்ணை விலங்குகள் போன்றும் சீருடைகள் அணிந்து கொள்ளலாம்.
ஒட்டுமொத்தமாக, இளம் சிறுவர்கள் ஆண் சார்ந்த ஒரே மாதிரியான கருத்துக்களை வலுப்படுத்தும் ஆடைகளையே முனைய விரும்புவர், மற்றும் இளம் பெண்கள் பெண்ணினம் சார்ந்த ஒரே மாதிரியான கருத்துக்களை வலுப்படுத்தும் ஆடைகளையே முனைய விரும்புவர்.
# ஆடை

## விளையாட்டு நிகழ்வுகள் மற்றும் கட்சிகள்

### காஸ்பிளே

காஸ்பிளே என்பது ஜப்பானில் தோற்றம் பெற்ற ஒரு சொல் ஆகும்.இது ஆங்கிலத்தில் " நாடக உடை " என பொருள்படும். எப்போதும் ஒரு குறிப்பிட்ட பெயரினால் அடையாளப்படுத்தப்படும் இச் செயல்திறன் சார்ந்த கலையில் பங்கேற்பவர்கள் ஆடைகள் மற்றும் ஆபரணங்களை ஒரு குறிப்பிட்ட கதாபாத்திரம் அல்லது பொதுவான கருத்தை பிரதிநிதித்துவப் படுத்தும் வகையில் அணிந்து கொள்வார்கள். இந்த உடை அணிபவர்கள் அடிக்கடி துணைப் பண்பாடுகளை தொடர்பு படுத்தி தங்கள் நாடகங்களை உருவாக்குவதால், இவர்களை பெரும்பாலும் நாடகக் குழுக்கள் அல்லது கூட்டம் அல்லது மாநாட்டில் காணக் கூடியதாய் இருக்கும்.  
இந்த உடைகளில் குறிப்பிட்ட அளவானவை வீட்டில் தைக்கப்பட்டதும், தனித்துவமானதும், மற்றும் இவ் உடை அணிந்தவர்கள் அதன் கதாபாத்திரம், கருத்து, மற்றும் நோக்கம் என்பவற்றை பிரதிநிதித்துவப் படுத்தும் வகையில் முன்வைக்க அல்லது பாசாங்கு செய்ய முயற்சிப்பார்கள்.
பெரும்பாலும் இவ்வாறான உடைகளை வைத்தே உடை அணிந்தவர்கள் எவ்வாறான கதாபாத்திரம் அல்லது கருத்தை பிரதிநிதித்துவப்படுத்த முயல்கிறார் என்பதை கலை ரீதியில் இலகுவாக தீர்மானிக்கக் கூடியதாய் இருக்கும்.
# ஆடை

## வடிவமைப்பு

ஆடை வடிவமைப்பு என்பது கற்பனைத்திறனுக்கு உட்பட்டது. அதை அணிபவரின் குணாம்சங்களை வெளிப்படுத்தக்கூடியது. ஆடை வடிவமைப்பு பாங்கானது ஒருவரின் தேசம், தரம் மற்றும் வாழும் கால கட்டத்தை பிரதிபலிக்கின்றது. நாடக மற்றும் சினிமாத்துறைகளில் இவ்வாடை வடிவமைப்பின் பங்கு முக்கிய இடம் வகிக்கின்றது. இவ்வாடை வடிவமைப்பானது அந்தஸ்தோடு பாதுகாப்பினையும் வழங்குகிறது. பாத்திரத்திற்கான காட்சி ஆர்வத்தினையும் தூண்டுகிறது. சினிமா மற்றும் இசைத்துறையோடு சம்பந்தப்பட்ட ஆடை வடிவமைப்புக்கள் எல்லைகளுக்கு அப்பாற்பட்டது. புதிதாகவோ அல்லது ஏற்கனவே வடிவமைக்கப்பட்டதுடன் இணைத்தோ ஆடைகளை வடிவமைக்க முடியும்.
# ஆடை

## வடிவமைப்பு

### நிறுவனங்கள்

ஆடைகள் வடிவமைப்பு சர்வதேச சங்க உறுப்பினர்களின் மொத்த எண்ணிக்கையில் மோஷன் பிக்சர், தொலைக்காட்சி, மற்றும் வணிக ஆடை வடிவமைப்பாளர்கள், உதவி ஆடை வடிவமைப்பாளர்கள் மற்றும் உடை விரிவுரையாளர்கள் என 750 க்கு மேற்பட்ட உறுப்பினர்கள் இதில் அடங்குவர்.
# ஆடை

## வடிவமைப்பு

### வெளியீடுகள்

ஆடை வடிவமைப்பாளர்கள் காலாண்டு இதழ் ஒன்றை ஆடை வடிவமைப்பு தொழில் துறைக்காக அர்ப்பணித்துள்ளனர்.
# ஆடை

## வடிவமைப்பு

### குறிப்பிடத்தக்க வடிவமைப்பாளர்கள் மற்றும் விருதுகள்

குறிப்பிடத்தக்க ஆடை வடிவமைப்பாளர்களில் சிறந்த ஆடை வடிவமைப்பிற்கான அகாடமி விருது, சிறந்த ஆடை வடிவமைப்பிற்கான டோனி விருது, முதன்மை ஆடை வடிவமைப்பிற்கான டிராமா டெஸ்க் விருது எனும் விருதுகள் பெற்றவர்கள் அடங்குவர். 1897-ஆம் ஆண்டின் பிற்பகுதியில் பிறந்த எடித் ஹெட் மற்றும் ஒர்ரி-கெல்லி, ஆகிய இருவரும் ஹாலிவுட்டின் மிகவும் குறிப்பிடத்தக்க ஆடை வடிவமைப்பாளர்கள் ஆவர்.
# ஆடை

## வடிவமைப்பு

### DIYமற்றும் வீட்டில் தயாரிக்கப்பட்ட உடை

20 ஆம் நூற்றாண்டில், சமகால துணி கடைகள் வாங்கக்கூடியதும், மூலப்பொருட்களில் இருந்து ஆடை செய்ய பயன்படுத்தக்கூடியதுமான வணிக வடிவங்களை வழங்கி வந்துள்ளன. சில நிறுவனங்களும் இது போன்ற சிறந்த வடிவங்களுடனான பட்டியல்களை உற்பத்தி செய்யத் தொடங்கின.  
மேலும் சமீபத்தில், குறிப்பாக இணையத்தின் வருகையுடன், DIY இயக்கமானது DIY ஆடைகள் மற்றும் முறை பகிர்வில் ஒரு புதிய சகாப்தத்தை அறிமுகப்படுத்தி வருகிறது. எளிதாக கிடைக்கக் கூடிய பல நூறு வடிவமைப்புகளை கொண்ட ஒரு உதாரணம் “பொப்சுகர்” (POPSUGAR) ஆகும். பல DIY உடைகளின் இயல்புகள் "யூடுயுப்" (YouTube), "பிண்டேறேஸ்ட்" (Pinterest), "மஷப்ல்" (Mashable) என்பவற்றில் இடம்பெறுகின்றன.
# ஆடை

## தொழில்

பொதுவாக தொழில்முறை-தர உடைகள் ஒரு குறிப்பிட்ட கதாபாத்திரம் அல்லது அமைப்பில் கைவினைஞர்கள் மூலம் வடிவமைக்கப்பட்டு மற்றும் உற்பத்தி செய்யப்படுகின்றன. இது போன்ற பொதுவான உடைகள் சிறப்பு கடைகளில் கூட காணலாம்.  
சில உயர் தரமிக்க உடைகள் கூட தான் அணிந்தவள் மூலமே வடிவமைக்கப்பட்டும் இருக்கலாம்.  
ஆடை தொழிற்துறை விற்பனையாளர்களில் அடங்கும் அமெரிக்க நிறுவனமான "ஸ்பிரிட் ஹாலோவீன்" ( Spirit Halloween), நுகர்வோர் சார்ந்த கடைகளில் முன் தயாரிக்கப்பட்ட ஆடைகளை கொண்டு ஹாலோவீன் பருவ காலத்தில் வழங்கி வருகின்றது.
# பதிப்புரிமை மீறல்

**பதிப்புரிமை மீறல்** (*Copyright infringement*) என்பது பதிப்புரிமைச் சட்டத்தினுள் அடங்கும் எந்தவொரு விடயத்தினையும், தவறான முறையில் உரிமையாளரின் அனுமதி இன்றிப் பயன்படுத்தல், மாற்றங்கள் செய்தல், காட்சிப்படுத்தல், பிரதி செய்தல் ஆகும். இது சட்டத்தினை மீறிய ஒரு செயற்பாடு ஆகும். மேலும் பதிப்புரிமையை மீறும் போது பல நாடுகளில் பல்வேறுபட்ட தண்டனைகளும் வழங்கப்படுவதுண்டு. பதிப்புரிமை மீறல் செயற்பாடு கொள்ளை (*piracy*) எனவும் திருட்டு (*theft*) எனவும் ஆங்கிலத்தில் வழங்கப்படுகின்றது.
# இடப வாகனம்

**ரிஷப வாகனம்** அல்லது **விடை வாகனம்** (Rishabha Vahanam) என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். இந்து சமய புராணங்களிபடி ரிஷபம் என்பது சிவனின் வாகனம் ஆகும்.
# இடப வாகனம்

## ரிஷப அமைப்பு

ரிஷப வாகனாமது மரத்தினால் செய்யப்படுகிறது. இதன் தொன்மையைக் காக்க வெள்ளியாலும், தங்கத்தாலும், பித்தளையாலும் காப்புகள் செய்யப்பட்டு போடப்படுகின்றன. ரிஷப வாகனமானது நின்ற நிலையில் உள்ளது ரிஷபத்தின் நாக்கு மேல்வாயை நக்கியவாறு உள்ளதாகவும் கழுத்தில் மணிகள் மாலைகளாக உள்ளது போல அழகுற வடிக்கப்பட்டுள்ளது. வாகனத்தின் மேல் உற்சவரை அமர்த்த ஏதுவாக தாங்கு பலகை அமைக்கப்படுகிறது.
# இடப வாகனம்

## கோயில்களில் உலா நாட்கள்

- திருவண்ணாமலை சிவாலயத்தில் கார்த்திகை தீபத்திருவிழாவின் 5ம் நாள் உற்சவ விழாவில் வெள்ளி பெரிய ரிஷப வாகனத்தில் உண்ணாமுலையம்மன் உடனுறை அண்ணாமலையார் உலா வருகிறார்.
- கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவிழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் ரிஷப வாகன உற்சவமும் ஒன்று.
# மோனிக்கா செலசு

**மோனிகா செலஸ்** (பிறப்பு - டிசம்பர் 2, 1973) முன்னாள் யுகோஸ்லோவியா நாட்டு தொழிற்முறை பெண் டென்னிஸ் வீராங்கனை. இவர் அங்கேரி இனத்தை சேர்ந்தவர். இவர் யுகோசுலோவியா நாட்டிலுள்ள நோவி சேட் என்னுமிடத்தில் பிறந்து வளர்ந்தார். 1994ஆம் ஆண்டு அமெரிக்க குடியுரிமையை பெற்றார். யூன் 2007ஆம் ஆண்டு அங்கேரியின் குடியுரிமையையும் பெற்றார். இவர் ஒன்பது முறை கிராண்ட் ஸ்லாம் ஒற்றையர் பட்டத்தை பெற்றுள்ளார். இதில் எட்டு முறை யுகோசுலோவியா குடியுரிமையுடனும் ஒரு முறை அமெரிக்க குடியுரிமையுடனும். தன் 16 வயதில்பிரெஞ்சு ஓப்பன் பட்டத்தை 1990ஆம் ஆண்டு வென்றார். இது வரை வேறுயாரும் இந்த இளவயதில் பிரெஞ்சு ஒப்பன் பட்டம் பெற்றதில்லை..  
அனைத்து கிராண்ட் ஸ்லாம்களையும் தன் இருபது வயதிற்குள் பெற்றார். 1991- 1992 ஆம் ஆண்டுகளில் பெண்களில் முதல் தர வரிசை ஆட்டக்காரரக இருந்தார். ஏப்பரல் 23, 1993 ஆடுகளத்தில் ஒன்பது அங்குல கத்தியால் பின்புறமிருந்து ஒரு ஆளால் குத்தப்பட்டார். குத்தியவரை கைது செய்து விசாரித்தபோது அவர், ஸ்டெஃபி கிராப் ரசிகர் என்பது தெரியவந்தது.  
“நான் ஸ்டெஃபி கிராஃப் ரசிகன். என்னால் செலஸ், ஸ்டெஃபியை வெற்றிகொள்வதை பொறுத்துக்கொள்ள முடியவில்லை. அதனால்தான் என் வன்மத்தை தீர்த்துக் கொண்டேன்” என்று அவர் வாக்குமூலம் அளித்தார்.  
இந்த காயம் காரணமாக இரண்டு ஆண்டுகளாக அவர் டென்னிஸ் விளையாடவில்லை. 1995ஆம் ஆண்டிலிருந்து மீண்டும் டென்னிஸ் களத்துக்கு திரும்பினார். 1996-ம் ஆண்டு ஆஸ்திரேலிய ஓப்பன் பட்டத்தை நான்காவது முறையாக வென்றார். இருந்தாலும், மோனிகாவின் பழைய ஆட்டத்தைப் பார்க்க முடியவில்லை. கடைசியாக தொழிற்முறை ஆட்டத்தை 2003-ல் விளையாடினார். 2008 பிப்ரவரியில் அதிகாரப்பூர்வமாக ஓய்வு பெறுவதாக அறிவித்தார்.  
ஓய்வுக்குப் பின் Post traumatic stress disorder என்னும் மனநோயினால் பாதிக்கப்பட்டார்.
# தொப்பூர் கணவாய்

**தொப்பூர் கணவாய்** என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், கிழக்குத் தொடர்ச்சி மலைகள் பகுதியில் அமைந்த ஒரு கணவாய் ஆகும். இது சேலத்தில் இருந்து 40 கிலோமீட்டர் தொலைவில் உள்ளது. இது தமிழ்நாட்டின், சேலம் மாவட்டம் தொப்பூர் என்னும் கிராமத்திற்கு அருகில் உள்ளது.  
சேலம் மாவட்டத்தை தருமபுரி மாவட்டத்துடன் இணைக்கும் கணவாய்களுள் இதுவும் ஒன்று. மற்றொன்று மஞ்சவாடி கணவாய் ஆகும்.
# தொப்பூர் கணவாய்

## போக்குவரத்து

தொப்பூர் தேசிய நெடுஞ்சாலை 44 இல் உள்ளது, இது இந்தியாவின் முக்கிய வடக்கு-தெற்கு நெடுஞ்சாலையாகும். இது மேட்டூர் நகரத்தையும் ஈரோடு நகரத்தையும் இணைக்கும் மாநில நெடுஞ்சாலை 20 இன் இணைப்புப் புள்ளியாகும். மா. தெ-44, தமிழ்நாட்டில் தருமபுரி மற்றும் தொப்பூர் இடையே உள்ள கணவாய் சாலையானது, மலைப்பாங்கான சரிவுகள் கொண்ட மோசமான சாலையாகும் இதன் வடிவமைப்பு காரணமாக அபாயகரமான விபத்துகள் ஏற்படுகிறது. எனவே இச்சாலையை அகலப்படுத்த மாவட்ட நிர்வாகம் நடவடிக்கை எடுக்க உள்ளது.
# வேரா பெதரோவ்னா கசே

**வேரா பெதரோவ்னா கசே** *(Vera Fedorovna Gaze)* (; 29 திசம்பர் 1899 – 3 அக்தோபர் 1954)ஓர் உருசிய வானியலாளர் ஆவார். இவர் கதிருமிழ்வு ஒண்முகில்களையும் சிறுகோள்களையும் ஆய்வு செய்தார். இவர் ஏறதாழ, 150 ஒண்முகில்களைக் கண்டுபிடித்தார். இவர் 2388 கசே கோள் கண்டுபிடிப்புக்காக இறந்தபின்னர் பெருமை செய்யப்பட்டார். 2388 கசே கோளும் வெள்ளியின் குழிப்பள்ளமான கசே குழிப்பள்ளமும் இவரது நினைவாகப் பெயர் இடப்பட்டுள்ளன.
# வேரா பெதரோவ்னா கசே

## இளமையும் கல்வியும்

இவர் 1899 திசம்பர் 29 இல் (முன்பு திசம்பர் 17 ) உருசியாவில் உள்ள புனித பீட்டர்சுபர்கில் பிறந்தார். இவர் 1921 முதல் 1926 வரை இலெனின்கிராது வானியல் நிறுவனத்தில் பணிபுரிந்தார். இந்நிறுவனம் பிறகு கோட்பாட்டு வானியல் நிறுவனமாக பெயர் மாற்றப்பட்டது. இவர் பெத்ரோகிராது பல்கலைக்கழகத்தில் சேர்ந்து கல்வி கற்றார். இவர் 1924 இல் இளவல் பட்டம் பெற்ற பின்னர் 1926 புல்கோவா வான்காணகத்தில் சேர்ந்து பணியாற்றத் தொடங்கியுள்ளார்.
# வேரா பெதரோவ்னா கசே

## வாழ்க்கைப்பணி

இவர் 1929 ஈர்ப்பளவு அளக்கைப் பயணத்திலும் 1936 முழு சூரிய ஒளிமறைப்பு நோக்கீட்டுப் பயணத்திலும் பங்கேற்றார். 1936 ஒளிமறைப்பு சோவியத் நாட்டின் பகுதிக்குக் குறுக்காக கடந்து சென்றதால் அதை சோவியத் ஒன்றியத்தில் மட்டுமே காண முடிந்துள்ளது. எனவே ஏறக்குறைய 30 30 பன்னாட்டுப் பயணங்கள் ஒளிமறைப்பு நோக்கீட்டுக்காக ஜூன் 17 அன்று அப்போது உருசியாவுக்கு வந்தன. இந்த ஒளிமறைப்பை இரண்டு மணி நேரம் மட்டுமே நோக்க முடிந்தது.  
இவர் 1936 முதல் 1940 வரை புல்கோவா வான்காணகத்துக்கு இழிதகவை இழைத்தமைக்காக அரசியல் அடக்குமுறைக்கு உள்ளானார். இவர் ஆங்கில மொழிபெயர்ப்புக்காக 1935 இல் தரப்பட்ட நிக்கோலாய் மீகைலோவிச், வொரனோவ் ஆகியோரின் அறிக்கையில் உள்ள கணிப்புப் பிழைகளைக் கண்டுபிடிக்க நேர்ந்துள்ளது. வொரனோவ் சிறுகோள்களின் இயக்கத்துக்கான கோட்பாடுகளைப் பற்றி ஆய்வுரை வெளியிட்டு புகடைந்து வரும் அறிஞர் ஆவார். இந்த ஆய்வுரையின் அடிப்படையில் இவர் புல்கோவா வான்காணகத்தில் பணியமர்த்த்ப்பட்டார். இவர் 13 எகிரியா சிறுகோளின் எப்பிமெரிசு கணிப்புகளை வைத்து மற்றொரு ஆய்வுரையையும் வெளியிட்டுள்ளார். இதில் தான் கசே பிழைகளைக் கண்டுபிடித்து தன் உயர் அலுவலருக்கு அறிவித்தார். தன்னைக் கேள்வி கேட்டபோது அந்தக் கணிப்புகளைத் தன் கோட்பாட்டைப் பயன்படுத்திக் கணிக்கவில்லையென ஏற்றுக்கொண்டார், ஆனால் கோளின் இருப்புகளை அதன் மதிப்பீடுகள் சார்ந்து கணித்துள்ளார். இந்தத் தவறான நடவடிக்கைக்காக இவர் கண்டிக்கப்பட்டபோது ஊடகத்தினர் தலையிட்ட்தால் அந்நிகழ்ச்சி சார்ந்த அனைவரையும் சிறையெடுக்க நேர்ந்தது. கசே இவரது பல ஆய்வுக் கட்டுரைகளை மொழிபெயர்த்து கொண்டிருந்தமையால் கசே அவருக்கு உதவி இருக்கலாம் எனக் கருத நேர்ந்துள்ளது. இவருக்கு எதிரான எழுத்துவழி சாட்சியம் ஏதும் கிடைக்காதமையால் பின்னர் சிறையில் இருந்து விடுவிக்கப்பட்டுள்ளார்.
# வேரா பெதரோவ்னா கசே

## இறப்பும் தகைமையும்

கசே 1954 அக்தோபர் 3 அன்று இலெனின்கிராதில்(புனித பீட்ட்ர்சுபர்கில்) இறந்தார். இவர் புனித பீட்டர்சுபர்கு புறநகரில் அமைந்த புல்கோவா வான்காணகத்துக்கு அருகில் உள்ள வானியலாளர் கல்லறைத் தோட்டத்தில் புதைக்கப்பட்டார்.  
1977 இல் கண்டுபிடிக்கப்பட்ட கசே எனும் கோள் இவர் இறந்த இவரது நினைவாக 2388 கசே எனப் பெயரிடப்பட்டது. மேலும் வெள்ளியின் குழிப்பள்ளம் ஒன்றும் இவரது நினைவாகப் பெயரிடப்பட்டது.
# வேரா பெதரோவ்னா கசே

## தேர்ந்தெடுத்த நூல்கள்

-
-
-
-
# Module:Cite
local publisher = getpublisher(item, lang)
local publishdate = getpublishdate(item, lang)
local pagenumber = formatpage(page, lang)
local journal = getjournal(item, lang)
local issue = getissue(item, lang)
local articleid = getArticleID(item, lang)
local publishdate = getpublishdate(item, lang)
local doi = getDoi(item, lang)
local pmid = getPmid(item, lang)
local pmcid = getPmcid(item, lang)
local arxivid = getArXivID(item, lang)
local link = getLink(item, lang)
local volume = getVolume(item, lang)
local pagenumber = formatpage(page, lang)
local license = getlicense(item, lang)  
local fields = {}
table.insert(fields, author)
table.insert(fields, authorstring)
table.insert(fields, title)
table.insert(fields, publisher)
table.insert(fields, journal)
table.insert(fields, volume)
table.insert(fields, issue)
table.insert(fields, articleid)
table.insert(fields, publishdate)
table.insert(fields, pagenumber)
table.insert(fields, doi)
table.insert(fields, pmid)
table.insert(fields, pmcid)
table.insert(fields, arxivid)
table.insert(fields, link)
table.insert(fields, license)
return linguistic.conj(fields, lang, "citation_comma")
end  
function p.citeitem(item, lang, page)
if not item then return nil end
if type(item) == 'string' then
item = mw.wikibase.getEntityObject(item)
end
if not item then
return "invalid item id"
end
if wikidata.getClaims({entity = item, property = 'P1433'}) then -- if item has "edition of" is a book, else an article, needs a better solution
return citearticle(item, lang, page)
else
mw.log('Citing as book')
return citebook(item, lang, page)
end
end  
function p.cite
local lang = .args.lang
if not lang or lang == '' then
lang = :preprocess('')
end
local page = .args.page
if page == '' then
page = nil
end
return p.citeitem(.args.item, lang, page)
end  
function p.reflist
local list = mw.text.split( .args[1], ' ')
local lang = .args.lang
if not lang or lang == '' then
lang = :preprocess('')
end
local str = ''
for i, j in pairs(list) do
str = str .. '<li> ' .. p.citeitem(mw.text.trim(j),lang) .. '</li>'
end
return str
end  
return p
# Module:I18n/linguistic

return {
-- message corresponds to the translatewiki message (in some cases: no accurate and needs to be overridden by another text
and_conj = { -- in some languages the translatewiki message is not quite
bn = 'এবং',
pl = ' i',
mk = ' и',
no = ' og',
ta = ' மேலும்',
uk = ' і',
zh = '和',
["zh-hans"] = '和',
["zh-hant"] = '和',
["zh-cn"] = '和',
["zh-tw"] = '和',
message = "and",
},
or_conj = {
ar = 'أو',
bn = ' অথবা',
ca = ' o',
cs = ' nebo',
da = ' eller',
de = ' oder',
el = ' ή',
en = ' or',
eo = ' aŭ',
et = ' või',
fa = 'یا ',
fi = ' tai',
fr = ' ou',
gl = ' ou',
he = ' או',
hu = ' vagy',
it = ' o',
ja = 'または',
lt = 'arba',
mk = ' или',
ml = ' അഥവാ',
nds = ' oder',
ne = ' अथवा',
nl = ' of',
nn = ' eller',
no = ' eller',
['os'] = ' ó',
pl = ' lub',
pt = ' ou',
['pt-br'] = ' ou',
ru = ' или',
sl = ' ali',
sv = ' eller',
ta = ' அல்லது',
tg = ' ё',
th = ' หรือ',
tr = ' ve',
uk = ' або',
zh = ' 或',
},
colon = { -- Please expand using Commons:Template:Colon
ar = '&#58;&#32;',
en = '&#58;&#32;',
fr = '&#32;&#58;&#32;',
mk = '&#58;&#32;',
ta = '&#58;&#32;',
},
comma = {
message = "comma-separator"
},
citation_comma = {
message = "comma-separator"
},
full_stop = { -- to expand see Commons:Template:Full stop
ar = '.&#32;',
bn = '।&#32;',
en = '.&#32;',
mk = '.&#32;',
ta = '.&#32;',
['zh-hans'] = '。',
['zh-hant'] = '。',
},
word_separator = {
message = 'Word-separator',
}
}
# வார்ப்புரு:Label/doc

This template gets the label of a Wikidata item or property.
# வார்ப்புரு:Label/doc

## Usage examples

; Standard usage
: <code>}}</code> →
: <code>|Q5}}</code> →
: <code>|P31}}</code> →  
; Leading/trailing white space
: <code> | Q5 }}</code> →
: <code> | P31 }}</code> →  
; Lower case
: <code> | q5 }}</code> →
: <code> | p31 }}</code> →
# குரல் பகுப்பாய்வு

**குரல் பகுப்பாய்வு** என்பது மொழியியல் உள்ளடக்கம் என்பதைவிட பேச்சு இனங்காணலைப் ( speech recognition) போலவே பேச்சொலி தொடர்பான ஒரு கற்கையாகும்.இவ்வாறான கற்கைகள் குரல் தொடர்பான மருத்துவ பகுப்பாய்வுகளையும் பேசுபவரை அடையாளம் காணல் என்பதனையே பெரிதும் உள்ளடக்கும்.இவற்றுக்கெல்லாம் முரணாக பேசுபவரின் உண்மைத்தன்மை மற்றும் மனவெழுச்சி என்பன குரல் அழுத்த பகுப்பாய்வு அல்லது அடுக்கு குரல் பகுப்பாய்வு என்வற்றின் மூலம் தீர்மானிக்கப்பட முடியும் என சிலர் நம்புகிறார்கள்.
# குரல் பகுப்பாய்வு

## இயல்பான குரல் பிரச்சினைகள்

எடுத்துக்காட்டாக, குரல் தொடர்பான மருத்துவ கற்கையானது சத்திர சிகிச்சை மூலமாககுரல் நாண் அகற்றப்பட்ட நோயாளி தொடர்பான கற்கையாகவும் அமையும். குரல் விருத்தி தர மதிப்பீட்டு முறைகளில் தர அளவீட்டு நுட்பங்கள் தேவைப்படுகின்றன. ஒரு அனுபவமிக்க குரல் வைத்திய நிபுணரால் நம்பகமான முறையில் குரல் தர மதிப்பீடு செய்ய முடியும், ஆனாலும் இதற்கு பரந்தளவு பயிற்சி தேவைப்படுவதோடு அகவயத்தன்மையானது.  
மருத்துவ குரல் ஆய்வில் மற்றொரு தீவிர ஆராய்ச்சி தலைப்பு குரல் ஏற்றுதல் மதிப்பீடு ஆகும். நீட்டிக்கப்பட்ட நேரம் பேசும் ஒரு நபரின் குரல்வளை இழையம் சோர்வடைந்து பாதிக்கப்படுகின்றன. தொழில்முறை குரல் பயனர்கள் ( உ.தா., ஆசிரியர்கள், விற்பனையாளர்கள் ) மத்தியில் இந்த சோர்வை குரல் இழப்பை ஏற்படுத்தும். இந்த பிரச்சினைகளை மதிப்பீடு செய்ய, குரல் ஏற்றுதல் புறநிலையாக மதிப்பிடப்பட வேண்டியது கட்டாயம்.
# குரல் பகுப்பாய்வு

## குரல் பகுப்பாய்வுமுறைகள்

குரல் பகுப்பாய்வு தேவைப்படும் குரல் பிரச்சினைகளாவன குரல் மடிப்பு அல்லது குரல் வளை நாண் என்பவற்றிலேயே உருவாகின்றன. மடிப்புகளாவன அதிர்வு சக்கரத்தோடு மோதுதலை ஏற்படுத்தக்கூடியன என்பதோடு அவற்றின் ஊடாக வெளி உந்தப்படும் காற்றினால் உலரக்கூடியவை. அத்தோடு குரல்வளை நாணானது பேசுதல் பாடுதல் போன்றவற்றின் போது தொடர்ச்சியாக செயற்பாட்டு நிலையில் இருப்பவை என்பதோடு களைப்படையக்கூடியவை. எவ்வாறாயினும் குரல் மடிப்பு மற்றும் அவற்றின் இசைவு தொடர்பான பௌதீக ரீதியான பகுப்பாய்வு என்பது கடினமானதாகும். குரல் மடிப்புக்களின் அமைவிடமானது நேரடி மற்றும் ஆக்கிரமிப்பான அளவீட்டு இயக்க முறைகளை செயல் திறனுடன் தடை செய்கின்றன.எக்ஸ் கதிர் மற்றும் நுண் ஒலி போன்ற குறை ஆக்கிரமிப்பு பிரதி பிம்ப முறைகள் வெற்றியளிக்காது ஏனெனில் குரல்வளை நாண்கள் இழையம் போன்ற ஒன்றினால் சூழப்பட்டுள்ளது. அது பிரதி பிம்பத்தை விகாரம்படுத்தும். குரல்வளை நாணின் அசைவானது விரைவானது. இதன் அடிப்படை அலையானது 80&nbsp;Hz க்கும் 300&nbsp;Hz இடைப்பட்டதாகும். மேலும் சுழல் நிலை படம் அதிவேக காணொளிகள் இதற்கான வேறொரு தெரிவாக இருந்தாலும் குரல்நாண் மடிப்பின் தெளிவான படத்தைப்பெற புகைப்படக்கருவி தொண்டையினுள் வைக்கப்பட வேண்டும். இது பேசுதலை கடினப்படுத்தும். குரல்நாண் மடிப்பின் அதிர்வு கால இடைவெளி சார்ந்ததென்பதால் சுழல் நிலை படம் மட்டுமே உதவிகரமாதாக இருக்கும்.  
ஓலிப்பெருப்பாக்கி மற்றும் பேசுப்போது வெளிப்படும் காற்று என்பவற்றை மறுபக்க வடிகட்டல் மற்றும் ஒலிப்பியல் ஆகியன வேறு இரு மறைமுக முறைகளாகும். மறுபக்க வடிகட்டல் முறையில் ஓலிப்பெருப்பாக்கி மற்றும் பேசும் போது வெளிப்படும் காற்று என்பவை வாய்க்கு வெளிப்பக்கத்தில் பதிவுசெய்யப்பட்டு குரல் வழிப்பாதையின் ஏற்ற இறக்கங்கள் நீக்கப்பட்டு கணிதவியல் முறையில் வடிகட்டப்படுகின்றது. இம்முறை குரல்நாண் அசைவினைப் பிரதிபலிக்கக்கூடிய தொண்டையின் காற்று வெளித்தள்ளுகையின் பருமட்டான ஒரு அலைவடிவத்தைத் தருகின்றது. மற்றொரு மறைமுக குறை-ஆதிக்க முறையான ஒலிப்பியல் முறையில் தொண்டையின் மட்டத்தில் குரல் நாண் மடிப்புகள் தொடும் இடங்களில் மின்னேற்றம் ஒன்று பிறப்பிக்கப்படுகின்றது. இது தொடுகை பிரதேசத்தின் ஒருபரிமாண தகவலை மட்டுமே தரவல்லது. ஓலிப்பெருப்பாக்கி மற்றும் பேசும் போது வெளிப்படும் காற்று என்பவற்றை மறுபக்க வடிகட்டல் ஆகிய முறைகள் முழுமையான முப்பரிமாண தகவல்களைத் தர போதாது எனினும் குரல் நாண் அசைவு தொடர்பான பயனுள்ள தகவல்களைத் தரும்.
# ஜெய்சல்மேர் கோட்டை

**ஜெய்சல்மேர் கோட்டை** (*Jaisalmer Fort*) இந்திய மாநிலமான இராசத்தானின், ஜெய்சல்மேர் நகரத்தில் அமைந்துள்ள பெரிய மலைக்கோட்டையாகும். இராஜஸ்தானின் ஆறு மலைக் கோட்டைகளில் ஒன்றாக ஜெய்சல்மேர் மலைக்கோட்டையும் உலகப் பாரம்பரியக் களமாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.  
இம்மலைக்கோட்டையை 1156-இல் இராசபுத்திர குல ஆட்சியாளர் ராவல் ஜெய்சல் என்பவரால் தார் பாலைவனத்தில் உள்ள ஜெய்சல்மேர் நகரத்தின் ஆரவல்லி மலைத்தொடரில் உள்ள திரிகூட மலையில் கட்டப்பட்டது.  
பிரித்தானிய ஆட்சிக்கு முன்னர் வணிகர்கள், பயணிகள், அகதிகள் மற்றும் போர்ப்படையினர் இப்பகுதியை கடந்து செல்கையில், இக்கோட்டையில் தங்கி இளைப்பாறி விட்டுச் செல்வர்.  
மஞ்சள் மணற்கற்களால் கட்டப்பட்ட கோட்டைச் சுவர்கள் பகலில் பழுப்பு மஞ்சள் நிறத்திலும், மாலையில் தங்க நிறத்திலும் காட்சியளிக்கும். எனவே ஜெய்சல்மேர் கோட்டை *சோனார் கிலா* அல்லது தங்கக் கோட்டை எனப்பெயர் பெற்றது.
# ஜெய்சல்மேர் கோட்டை

## வரலாறு

நகரத்திலிருந்து கோட்டையின் காட்சி]]
ஜெய்சல்மேர் கோட்டையை மன்னர் *ராவல் ஜெய்சல்* என்பவர் 1156-இல் எழுப்பினார்.
1276-ஆம் ஆண்டில் ஜேட்சி எனும் இராசபுத்திர குல மன்னர், தில்லி சுல்தானகத்தின் தாக்குதல்களை எதிர்கொள்ள ஜெய்சல்மேர் கோட்டையை வலுப்படுத்தினான். கோட்டையின் உச்சியில் 56 கண்காணிப்பு கோபுரங்களை நிறுவி, 3,700 படைவீரர்களைக் கொண்டு ஜெய்சல்மேர் நகரத்தையும், கோட்டையையும் கண்காணித்தான்.
எட்டு ஆண்டுகளுக்குப் பின்னர் தில்லி சுல்தான் படையினர் இக்கோட்டையையும், கோட்டையில் உள்ள சிறு அரண்மனையையும் தகர்த்தனர்.  
ராசபுத்திர குல பட்டி என்ற வம்சத்தவர்கள் இக்கோட்டையை வசப்படுத்தினர். 1306-இல் ரத்தோர் வம்சத்தவர்களை வென்ற தோடூ வம்சத்தினர் ராவல் என்பவரை தேர்ந்தெடுத்தனர். ராவல் ஜெய்சல்மேர் கோட்டையை பலப்படுத்தினான்.  
மத்திய கால வரலாற்றில் பட்டுப் பாதையில் அமைந்த ஜெய்சல்மேர் நகரத்தின் இக்கோட்டை, பன்னாட்டு வணிகர்களின் பொருட்களின் கிடங்குகளாகச் செயல்பட்டது. பாரசீகம், அரேபியா, எகிப்து, ஆப்பிரிக்கா, மற்றும் சீனா போன்ற பன்னாட்டு வணிகர்களுக்கு ஜெய்சல்மேர் கோட்டை பாதுகாப்பு அரணாக விளங்கியது.  
இக்கோட்டை மூன்றடுக்கு வரிசையில் அமைந்த சுவர்களால் கட்டப்பட்டது. இதன் வெளிப்புறச் சுவர் திடமான கற்களைக் கொண்டு கட்டப்பட்டது. கோட்டையின் இரண்டாவது அல்லது நடுவில் பாம்பு போன்று வளைந்து சுருண்ட சுவர்கள் உள்ளது.  
கோட்டை மற்றும் ஜெய்சல்மேர் நகரத்தை கண்காணிக்க 1633-47 கால கட்டத்தில் இக்கோட்டையின் உச்சியில் 99 கண்காணிப்பு கோபுரங்கள் நிறுவப்பட்டது.
# ஜெய்சல்மேர் கோட்டை

## வரலாறு

### தில்லி சுல்தான்கள் காலத்தில்

13-ஆம் நூற்றாண்டில் அலாவுதீன் கில்சி இக்கோட்டைத் தாக்கி 9 ஆண்டுகள் தன் கைவசம் வைத்திருந்தார். இக்கோட்டை அலாவுதீன் கில்ஜி முதலில் கைப்பற்றும் போது, சுல்தானின் படைவீரர்களின் கையில் சிக்கி சீரழியாமல் இருக்க, கோட்டையில் இருந்த இராசபுத்திர குலப் பெண்கள் ஜௌஹர் எனப்படும் கூட்டுத் தீக்குளிப்பு செய்து கொண்டு உயிர்த் தியாகம் செய்தனர்.
# ஜெய்சல்மேர் கோட்டை

## வரலாறு

### முகலாயர்கள் காலத்தில்

முகலாய மன்னர் உமாயூன் 1541-இல் ஜெய்சல்மேர் நகரத்தின் கோட்டையைத் தாக்கினார். பின்னர் அக்பரின் படைகள் 1570-இல் ஜெய்சல்மேர் கோட்டையைத் தொடர்ந்து தாக்கியதால், ஜெய்சல்மேர் மன்னர் அக்பருடன் போர் உடன்படிக்கை செய்து கொண்டார்.
:கோட்டையில் முக்கியப் பகுதிகள்:
- ராஜ் மகால் (அரண்மனை)
- சமணர் கோயில்கள்
- இலக்குநாதன் கோயில்
- நான்கு 4 கனமான கதவுகள்
- வணிகர்கள் தங்குமிடங்கள்
# ஜெய்சல்மேர் கோட்டை

## சிறப்பு

ஜெய்சல்மேர் கோட்டையில் இத்தாலிய, பிரஞ்சு பூர்வீக உணவுகள் உட்பட எண்ணற்ற நாடுகளின் உணவு வகைகளை வழங்கும் உணவகங்கள் உள்ளன. 1974-இல் திரைப்பட இயக்குநர் சத்யஜித் ராய், ஜெய்சல்மேர் கோட்டைக் குறித்து வங்க மொழியில் சோனார் கெல்லா (தங்கக் கோட்டை) எனும் திரைப்படத்தின் மூலம் விளக்கியுள்ளார். சூன் 2013-இல் புனோம் பென்னில் நடந்த உலக பாரம்பரியக் குழுவின் 37-ஆவது கூட்டத்தின் போது இராசத்தானின் ஆறு கோட்டைகள், அதாவது ஆம்பர் கோட்டை, சித்தார்கோட்டை, காக்ரோன் கோட்டை, ஜெய்சல்மேர் கோட்டை, கும்பல்கர்க் கோட்டை, ரந்தம்பூர் கோட்டை ஐக்கிய நாடுகள் கல்வி, அறிவியல், பண்பாட்டு நிறுவனம் உலக பாரம்பரிய தள பட்டியலில் சேர்க்கப்பட்டன. இவை தொடர் கலாச்சார சொத்தாகவும் ராஜ்புத் மலை கட்டிடக்கலைக்கு எடுத்துக்காட்டுகளாக அங்கீகரிக்கப்பட்டன.
# ஜெய்சல்மேர் கோட்டை

## மறுசீரமைப்பு

உலகப் பாரம்பரியக் களங்களில் ஒன்றான இராஜஸ்தான் மாநிலத்தின் தார் பாலைவனத்தில் உள்ள ஜெய்சல்மேர் கோட்டை சிறந்த சுற்றுலாத் தளங்களில் ஒன்றாகும்.
உலகப் பாரம்பரியக் கள நிதி உதவியுடன் ஜெய்சல்மேர் கோட்டை ஒரு மில்லியன் அமெரிக்க டாலர் செலவில் சீரமைக்கப்பட்டது.
# ஜெய்சல்மேர் கோட்டை

## ஜெய்சல்மேர் கோட்டையில் சமணர் கோயில்கள்

சமணர்களின் 16 வது தீர்த்தங்கரர் சாந்திநாதர் மற்றும் 23வது தீர்த்தங்கரர் பார்சுவநாதர் போன்றவர்களுக்கு ஜெய்சல்மேர் கோட்டையில் கோயில்களும் அழகிய சிற்பத் தூண்களும் உள்ளது.
# ஜெய்சல்மேர் கோட்டை

## இதனையும் காண்க

- இராஜஸ்தானின் மலைக் கோட்டைகள்
- ஜெய்சல்மேர்
# ஹவுரா–சென்னை முதன்மை வழித்தடம்

**ஹவுரா - சென்னை முதன்மை வழித்தடம்** அல்லது **ஹவுரா - சென்னை முக்கிய வழித்தடம்** சென்னை மற்றும் கொல்கத்தாவை இந்தியாவின் கிழக்கு கடற்கரைச் சமவெளி ஊடாக இணைக்கிறது. இது மேற்கு வங்காளம், ஒடிசா, ஆந்திரப்பிரதேசம் மற்றும் தமிழ்நாடு ஆகிய மாநிலங்கள் வழியே 1,661 கிலோமீட்டர்கள் (1,032 மைல்) தொலைவினை கடக்கிறது
# கர்ணன் (நீதிபதி)

**சின்னச்சாமி சுவாமிநாதன் கர்ணன்** அல்லது **சி. எஸ். கர்ணன்** (Chinnaswamy Swaminathan Karnan or C. S. Karnan) (பிறப்பு: 12 சூன் 1955), கடலூர் மாவட்டம், விருத்தாச்சலம் வட்டம், மங்கலம்பேட்டை அருகே உள்ள கர்நத்தம் கிராமத்தில் 12 சூன் 1955 அன்று பிறந்தவர். ஆசிரியரான இவரது தந்தை இந்தியக் குடியரசுத் தலைவரிடமிருந்து நல்லாசிரியர் விருது பெற்றவர். காலம் சென்ற இவரது தாயார் கமலம் அம்மாள், இல்லத்தரசியாக இருந்து கொண்டே குழந்தைகளுக்கு பள்ளிப்பாடங்கள் கற்றுக் கொடுத்தவர்.
# கர்ணன் (நீதிபதி)

## இளமையும், கல்வியும்

மங்கலம்பேட்டை பேரூராட்சியில் உள்ள உயர்நிலைப் பள்ளியில் பள்ளி இறுதியாண்டு வரை படித்து, பின் விருத்தாசலம் கலைக் கல்லூரியில் ஓராண்டு படிப்பான பல்கலைக்கழக புகுமுக வகுப்பை முடித்து விட்டு, சென்னைப் புதுக்கல்லூரியில் மூன்றாண்டு அறிவியல் பட்டப் படிப்பை முடித்தார். பின்னர் 1983-இல் சென்னை சட்டக் கல்லூரியில் மூன்றாண்டு சட்டப் படிப்பை முடித்தவர்.
# கர்ணன் (நீதிபதி)

## வழக்கறிஞர் பணி

பின்னர் சென்னை நீதிமன்றங்களில் சிவில் வழக்குகளை கவனித்துக் கொண்டிருந்த கர்ணன், சென்னை பெருநகரக் குடிநீர் வடிகால் துறையில் சட்ட ஆலோசகராகவும், தமிழ்நாடு அரசு மற்றும் இந்திய அரசின் வழக்குகளை நடத்தி வந்தார்.
# கர்ணன் (நீதிபதி)

## உயர்நீதிமன்ற நீதிபதியாக

சென்னை உயர்நீதிமன்றத்தில் எட்டு ஆண்டுகள் நீதிபதியாக பதவி வகித்தார். பின்னர் நீதியரசர் கர்ணனை, இந்திய உச்சநீதிமன்றத்தின் பரிந்துரையின் பேரில் கொல்கத்தா உயர்நீதிமன்ற நீதிபதியாக பணி மாறுதலாகிப் போனார்.  
இம்மாறுதல் உத்தரவு தொடர்பாக, நீதியரசர் சி. எஸ். கர்ணன் இந்தியப் பிரதமர் அலுவலகம், இந்திய உச்சநீதிமன்ற தலைமை நீதிபதி உள்ளிட்டோருக்கு புகார் மனுக்களை அனுப்பினார். மேலும் சென்னை உயர் நீதிமன்ற நீதிபதிகளுக்கு எதிரான ஊழல் குற்றச்சாட்டுகளை இந்தியப் பிரதமருக்கு கடிதம் மூலம் தெரிவித்திருந்தார்.
# கர்ணன் (நீதிபதி)

## நீதிமன்ற அவமதிப்பு வழக்கு

நீதிபதி சி. எஸ். கர்ணனின் செயல் நீதிமன்ற அவமதிப்பாக கருதிய இந்திய உச்சநீதிமன்றம், தாமாக முன்வந்து கர்ணன் மீது நீதிமன்ற அவமதிப்பு வழக்கு பதிவு செய்து விசாரித்து வருகிறது.  
இவ்வழக்கின் காரணமாக மே மாதம் 8 ஆம் திகதி 2017 ஆண்டு இவருக்கு உச்ச நீந்திமன்ற நீதிபதிகள் சகதீசு சிங் கேகர், தீபக் மிஸ்ரா, சலமேஸ்வர், ரஞ்சன் கோகோய், மதன் பி.லோக்குர்,பி.சி.கோஸ், குரியன் ஜோசப் போன்றோரின் தீர்ப்பின்படி 6 மாதங்கள் சிறை தண்டனை விதிக்கப்பட்டுள்ளது. இதன் மூலம் இந்திய வரலாற்றிலேயே உயர் நீதிமன்ற நீதிபதி ஒருவருக்கு சிறை தண்டனை வழங்கப்பட்டுள்ளது இதுவே முதல் முறையாகும்.
# கர்ணன் (நீதிபதி)

## கடைசித் தீர்ப்பு

இவரின் பணி ஓய்வு 2017 ஆம் ஆண்டு ஜூன் மாதம் 12 ஆம் திகதியோடு முடிவடைந்தது. அந்த நேரத்தில் உச்ச நீதிமன்ற நீதிபதிகள் 7 பேருக்கு இவர் 5 ஆண்டுகள் சிறை தண்டனையும், தலா 1 லட்சம் அபராதமும் விதித்து தீர்ப்பு வழங்கினார்.
# நீதிமன்ற அவமதிப்பு

**நீதிமன்ற அவமதிப்பு** (Contempt of court), ஒருவர் ஒரு நீதிமன்றம் வழங்கிய தீர்ப்பு அல்லது உத்தரவு அல்லது வழிகாட்டு நெறிகளை மதிக்காது செயல்படுவதை நீதிமன்ற அவமதிப்பு என்பவர்.  
ஒருவர் நீதியரசரின் அவையில் வேண்டுமென்றே நீதியரசர்களிடம் மரியாதைக் குறைவாக நடந்து கொள்வதும், நீதிமன்றத்தின் செயல்பாட்டில் இடையூறு செய்வதும், அல்லது ஒருவர் வேண்டுமென்றே நீதிமன்ற உத்தரவுகளுக்கு கீழ்படியாமல் இருப்பதும் நீதிமன்ற அவமதிப்பிற்குரிய செயல்களாகக் கருதப்படும்.  
ஒருவர் நீதிமன்றத்தை அவமதித்து விட்டார் என்ற காரணத்திற்காக, நீதிமன்றம் சமபந்தப்பட்டவருக்கு நீதிமன்றக் கட்டளை (court order) அனுப்பி நீதிமன்றத்தில் நேரில் வந்து அதற்குரிய விளக்கம் அளிக்கும் படி நீதிமன்றம் உத்தரவிடலாம்.
# ரந்தம்பூர் கோட்டை

**ரந்தம்பூர் கோட்டை** (Ranthambore Fort) இந்திய மாநிலமான இராஜஸ்தானில் சவாய் மாதோபூர் நகரத்திற்கு அருகே அமைந்த ரந்தம்பூர் தேசியப் பூங்காவின் பரப்பில் அமைந்துள்ளது.  
சௌகான் வம்ச ராஜபுத்திர மன்னரான ஹம்மிரதேவன் (1283-1301) ஆட்சிக் காலத்தில் ரந்தம்பூர் கோட்டை சிறப்புடன் விளங்கியது.  
ரந்தம்பூர் கோட்டையை உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.
# ரந்தம்பூர் கோட்டை

## வரலாறு

ரந்தம்பூர் கோட்டை சௌகான் வம்ச ராஜபுத்திர ஆட்சியாளர்களால் கிபி 994-இல் நிறுவப்பட்டதாக கருதப்படுகிறது.
# ரந்தம்பூர் கோட்டை

## வரலாறு

### சௌகான் ஆட்சியாளர்கள் காலம்

ரந்தம்பூர் கோட்டையின் முந்தைய பெயர் ராணாஸ்தம்பம் அல்லது ராணாஸ்தம்பபுரம் ஆகும்.  
இக்கோட்டை முதலாம் பிரிதிவிராஜ் ஆட்சிக் காலத்தில் (1090-1110) சமண சமயத்துடன் இணைத்துப் பார்க்கப்படுகிறது. 12-ஆம் நூற்றாண்டில் வாழ்ந்த சித்தசேனசூரி என்பவரால், சமண சமய தீர்த்தங்கரர்களின் புனித தலங்களில் பட்டியலில் ரந்தம்பூர் கோட்டையும், அரண்மனையும் சேர்க்கப்பட்டது.
முகலாயர்கள் காலத்தில் 19வது தீர்த்தங்கரரான மல்லிநாதரின் கோயில், ரந்தம்பூர் கோட்டையில் கட்டப்பட்டது.  
1192-இல் கோரி முகமது மூன்றாம் பிரிதிவிராஜ் சௌகானைத் தோற்கடித்து ரந்தம்பூர் கோட்டையைக் கைப்பற்றினான். பிரிதிவிராஜ் சௌகானின் மகன் நான்காம் கோவிந்தராஜன் கோரி முகமதுவிற்கு கப்பம் செலுத்தி ரந்தம்பூரை ஆண்டார்.  
தில்லி சுல்தான் இல்டுமிஷ் 1226-இல் ரந்தம்பூர் கோட்டையை கைப்பற்றினார். சௌகான் வம்சத்தவர்கள் 1236-இல் சௌகான் தில்லி சுல்தானிடமிருந்த ரந்தம்பூர் கோட்டையை மீண்டும் கைப்பற்றினர். 1299-இல் அலாவுதீன் கில்சிக்கு துரோகம் செய்த முகமது ஷா என்பவருக்கு ரந்தம்பூர் மகாராஜா ஹமீர் தேவ் சௌகான் அடைக்கலம் தந்தார். இதனால் வெகுண்ட தில்லி சுல்தான் கில்ஜி 1301-இல் நேரடியாகத் தலையிட்டு ரந்தம்பூர் கோட்டையைப் போரில் வென்றார்.
# ரந்தம்பூர் கோட்டை

## வரலாறு

### உதய்பூர் இராச்சியத்தில்

உதய்பூர் இராச்சியத்தின் மன்னர் ராணா ஹமீர் சிங் (1326–1364) மற்றும் ராணா கும்பா (1433–1468) ஆட்சிக்காலங்களில் ரந்தம்பூர் கோட்டை கைப்பற்றினர்.முதலாம் உதய் சிங் ஆட்சிக் காலத்தில் (1468–1473) பூந்தி இராசபுத்திர ஹர சௌகான் கையில் சென்றது.  
1569-இல் அக்பர் ரந்தம்பூர் கோட்டையை கைப்பற்றும் வரை குஜராத் சுல்தான் பகதூர் ஷாவிடம் 1532 முதல் 1535 முடிய இருந்தது.  
17-ஆம் நூற்றாண்டில் ரந்தம்பூர் கோட்டை ஜெய்ப்பூர் மகாராஜாவிடம் சென்றது. ஜெய்ப்பூர் மன்னர்கள் ரந்தம்பூர் கோட்டையைச் சுற்றியுள்ள பகுதிகளை விலங்குகளை வேட்டைக்களமாகக் கொண்டனர். இந்தியப் பிரிவினைக்குப் பின்னர் ஜெய்ப்பூர் இராச்சியத்தில் இருந்த இரந்தம்பூர் கோட்டையும், அதனைச் சுற்றியுள்ள பகுதிகளும் 1950-இல் இராஜஸ்தான் மாநிலத்தில் இணைக்கப்பட்டது.  
ரந்தம்பூர் கோட்டைக்குள் பிள்ளையார், சிவன் மற்றும் இராமர் கோயில்களும், சமண சமயத்தின் மூன்றவது தீர்த்தங்கரர் சம்பவநாதர் கோயிலும், ஐந்தாவது தீர்த்தங்கரரான சுமதிநாதர் கோயிலும் உள்ளது.
# ரந்தம்பூர் கோட்டை

## இதனையும் காண்க

- இராஜஸ்தானின் மலைக் கோட்டைகள்
# காக்ரோன் கோட்டை

**காக்ரோன் கோட்டை** (Gagron Fort) இந்தியாவின் இராஜஸ்தான் மாநிலத்தின் ஜாலாவார் மாவட்ட ஹதோதி பகுதியில் உள்ள மலையில் அமைந்துள்ளது. இக்கோட்டை ஆரவல்லி மலையாலும் மற்றும் காளி சிந்து நீராலும் சூழ்ந்த கோட்டையாகும்.  
இராஜஸ்தானின் மலைக் கோட்டைகளில் ஒன்றான காக்ரோன் கோட்டையை உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.
# அலெக்சாந்தர் துபியாகோ

**அலெக்சாந்தர் திமித்ரியேவிச் துபியாகோ** (*Alexander Dmitriyevich Dubyago*, , திசம்பர் 5 (18), 1903, கசான் - அக்தோபர் 29, 1959, கசான்) ஒரு சோவியத் ஒன்றிய வானியலாளர் ஆவார். இவர்கோட்பாட்டு வானியற்பியல் வல்லுனரும் ஆவார். நிலாவின் துபியாகோ குழிப்பள்ளம் இவரது நினைவாகவும் இவரது தந்தையார் திமித்ரி துபியாகோ அவர்களின் நினைவாகவும் பெயர் இடப்பட்டுள்ளது.
# அலெக்சாந்தர் துபியாகோ

## வாழ்க்கை

இவர் 1903 திசம்பர் 18 இல் பேரரசு கால உருசியாவில் கசான் பல்கலைக்கழகத்தில் வானியல் பேராசிரியராக இருந்த திமித்ரி துபியாகோவுக்கு மகனாகப் பிறந்தார்.
# தங்கமீன்

**தங்கமீன்** (*goldfish*, *கராசியசு அராடசு*) நன்னீரில் வாழும் மீன் ஆகும். இது சைப்பிரினிடே குடும்ப வகையை சேர்ந்தது. ஆரம்ப காலத்திலிருந்து இம்மீன் வீடுகளில் வளர்க்கப்பட்டது. மேலும் பொதுவாக இவை மீன் தொட்டிகளில் வைக்கப்படும் மீன் ஆகும்.  
ஒப்பீட்டளவில் கெண்டை குடும்பத்தின் சிறிய அங்கத்தவரான தங்கமீனானது (கொய் கெண்டை, குரூஸின் கெண்டை ஆகியவற்றை உள்ளடக்கியது), கிழக்கு ஆசியாவை பிறப்பிடமாக கொண்ட குறைவான வண்ணமுடைய கெண்டை மீனின் வீட்டில் வளர்க்கப் பழக்கப்படுத்தப்பட்ட வகையாக உள்ளது. இது ஆயிரம் வருடங்களுக்கு முன்னர் முதன்முதலாக சீனாவில் வீடுகளில் வளர்க்கப்பட்டது. மேலும் இதன் வேறுபட்ட இனங்கள் விருத்தி செய்யப்பட்டு வருகிறது. தங்க மீன்களின் இனங்கள் அவற்றின் அளவு, உடல் வடிவம், மீன் துடுப்பு கட்டமைப்பு மற்றும் நிறத்தை (வெவ்வேறு கலவைகளானா வெள்ளை, மஞ்சள், ஆரஞ்சு, சிவப்பு, பழுப்பு, கருப்பு) பொறுத்துப் பெரிதும் வேறுபடும்.  
தங்க மீன்களின் மாறும் தன்மையானது பொதுவாக ஏனைய சைபிரிட் இனங்களில் அதாவது பொதுவான கெண்டைகள், ஐரோப்பிய மீன் வகைகளிலிருந்து எழுந்தது.
# தங்கமீன்

## வகைப்பாடு

பல நூற்றாண்டுகளாக தேர்ந்தெடுக்கப்பட்ட வளர்ப்பு முறைகளில் மேற்கொள்ளப்படும் இனப்பெருக்கத்தால் வேறுபட்ட நிறங்களில் உள்ள பல வகை மீன்கள் பெறப்படுகின்றன. அதில் சில வழமையான தங்க நிறத்தில் இருந்து முற்றிலும் மாறுபட்டதாக இருக்கிறது. மேலும் சில உடல் வடிவங்களும், துடுப்பு, கண் என்பனவும் மாறுபட்டுக் காணப்படும். சில வகை தங்க மீன்கள் தொட்டிகளில் மட்டுமே வளரும். இவை மற்றைய நீர் நிலைகளில் உள்ள தங்க மீன்களில் இருந்து வேறுபட்டிருக்கும். தற்காலத்தில் சீனாவில் 300 இனங்கள் அடையாளம் காணப்பட்டுள்ளது. பெரும்பான்மையான தங்கமீன்கள் சீனாவில் இருந்தே உற்பத்தியாகின்றன. சில பிரதான வகைகளாவன:  
| பொதுவான தங்கமீன்கள் | கருப்பு தொலைநோக்கி | குமிழிக் கண் |  |
| --- | --- | --- | --- |
| <small>பொதுவான தங்கமீன்கள் அதனது மற்றய தங்க மீனான புரிசியன் கெண்டையை விட அதன் நிறத்தால் மட்டுமே வேறுபட்டு இருக்கும். பொதுவான தங்க மீன்கள் சிவப்பு, ஆரேஞ்சு/ தங்க நிறம், வெள்ளை, கருப்பு, மஞ்சள் போன்ற நிறங்களால் பல வகைகளாக காணப்படுகிறது.</small> | <small>இது கருப்பு நிறத்தால் மாறுபட்ட தொலைநோக்கி தங்க மீன் ஆகும். இது துருத்திக்கொண்டிருக்கும் கண் ஜோடிகளை கொண்டுள்ளது. போபேய, குரோ என்றும் அழைக்கப்படும்.</small> | <small>ஒரு சிறிய அழகுமிக்க குமிழி கண்களைக் கொண்டது. இக் கண்கள் திரவம் நிரப்பிய பை போன்று காட்சியளிக்கும்.</small> |  |
| <small>அழகுநயமிக்க சீன கண் தங்க மீன். இது இரட்டை வால் கொண்டுள்ளதுடன் இதன் கண்கள் வானத்தை நோக்கிய பார்வை கொண்டதாக இருக்கும்.</small> | <small>வால்மீன்கள் ஐக்கிய அமெரிக்காவின் மிக பொதுவான கண்கவர் மீன் வகைகளில் ஒன்றாகும்.இது பொதுவான தங்க மீனுக்கு ஒப்பானது என்றாலும் இதன் மெலிந்த உடல் அமைப்பும் சிறிய தோற்றமும் இதனை பொதுவான தங்க மீனில் இருந்து வேறுபடுத்தி காட்டுகிறது.</small> | <small>விசிறி வால் தங்க மீன் ஆனது முட்டை வடிவ உடல் அமைப்பை கொண்டதுடன் உயர்ந்த முதுகு துடுப்புக்களையும் கொண்டது.</small> | } |
# தங்கமீன்

## உயிரியல்

### அளவு

2008 ஏப்ரல் மாதம், மிக பெரிய தங்க மீனாக 19 அங்குலம் (49&nbsp;செமீ ) உடைய தங்க மீன் நெதர்லாந்தில் கண்டுபிடிக்கப்பட்டதாக பிபிசியால் அறிவிக்கப்பட்டது. இதேவேளை இங்கிலாந்தில் தொட்டியில் செல்லப்பிராணியாக வளர்க்கப்பட்ட "கோல்டி" என்ற பெயர் கொண்ட தங்கமீன் 15 அங்குலம் (38&nbsp;செமீ ) உம், 0.91கிலோகிராம் நிறை கொண்டதாகவும் இருந்தது. இது நெதர்லாந்தில் கண்டுபிடிக்கப்பட்ட தங்க மீனுக்கு அடுத்தபடியாக உலகின் இரண்டாவது பெரிய தங்க மீன் ஆகும்.
# தங்கமீன்

## உயிரியல்

### பார்வை

தங்க மீன்கள் பார்வை திறன் கொண்ட மீன் வகை ஆகும். இவை நான்கு வகையான கூம்பு செல்களை கொண்டுள்ளதுடன் சிவப்பு, பச்சை, நீலம், ஊதா ஆகிய வேறுபட்ட நிறங்களை உணரக்கூடியது. இதற்கு நான்கு வேறுபட்ட முதன்மை நிறங்களை பிரித்தறியும் திறன் உள்ளது.
# தங்கமீன்

## உயிரியல்

### அறிவாற்றல் திறன்

தங்கமீன் வலுவான துணை கற்றல் திறன்களையும், அதே போல் சமூக கற்றல் திறன்களையும் கொண்டுள்ளது. அதுமட்டுமல்லலாது, தங்கள் காட்சி கூர்மையால் தனிப்பட்ட மனிதர்கள் வேறுபடுத்தி அடையாளம் காண்கிறது. உரிமையாளர்களை காணும் போது இதன் செயற்பாடு வேறுபடும் (தொட்டியை சுற்றி வேகமாக நீச்சலடித்தல், உணவுக்காக வாயை அசைத்தல்) மற்ற மக்கள் தொட்டி அணுகும் போது மறைந்து கொள்ளவும் செய்யும்.  
தங்க மீன்களுக்கு மூன்று மாதத்திற்கு நினைவக சுழற்சி இருக்கும் மற்றும் பல்வேறு வடிவங்கள், நிறங்கள் மற்றும் ஒலிகள் வேறுபடுத்தி அறியும் திறன் உள்ளது .நேர்மறை வலுவூட்டல் பயன்படுத்தி, வேறுபட்ட நிறங்களை கொண்ட ஒளி சமிஞ்சைகளை அடையாளம் காண பயிற்று விக்க முடியும். அதன் உணவோடு தொடர்பு பட்ட நிறங்களுக்கு கூடுதலான பதில் தருவதாக அதன் செயற்பாடுகள் இருக்கும்.
# திருகுச்சாவி

**திருகுச்சாவி** (அல்லது சுருக்கமாக 'சாவி') என்பது (மரைவில்லை மற்றும் திருகாணிகளை போல) திருக்கக்கூடியவைகளில் திருகுவிசையைஇயந்திர அனுகூலத்துடன்(Mechanical advantage) செலுத்தவும்,பிடிமானம் அளிக்கவும் உபயோகிக்கப்படும் ஒரு கருவி ஆகும்.  
பிரித்தானிய ஆங்கிலத்தில், இதை 'ஸ்பேனர்' (*spanner*) என்றும், வட அமெரிக்க ஆங்கிலத்தில் 'ரென்ச்' (*wrench*) என்றும் அறியப்படும்.  
உயர்தர சாவிகள்குரோமியம்-வனேடியம் உருக்குலோக கோல் எஃகினால்ஆனவை. அரிமானத்தை தவிர்க்க அதன்மீது அடிக்கடி குரோமிய முலாம்பூசப்படும்.
# திருகுச்சாவி

## வகைகள்
# யானை வாகனம்

**யானை வாகனம்** என்பது இந்துக் கோயில்களில் திருவிழாக்களின் பொழுது உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக உள்ளது. இந்து சமயப் புராணங்களின்படி இந்திரனின் வாகனமாக ஐராவதம் யானை உள்ளது.
# யானை வாகனம்

## இந்து தொன்மவியலில் யானைகள்

ஐராவதம் எனும் வெள்ளை யானை திருமாலிடம் இருந்து தோன்றி, பின் இந்திரனிற்கு வாகனமானதாக கூறப்படுகிறது.  
உலகினை அட்ட யானைகள் தாங்குவதாக இந்து சமயத்தில் நம்பிக்கை உள்ளது. இதனை அட்டதிக் கஜங்கள் என்கின்றனர். அதன்படி கிழக்கில் ஐராவதம் என்ற ஆண் யானையும் அதன் பெண் இணையான அப்ரமுவும், தென்கிழக்கில் புண்டரீகனும் கபிலனும், தெற்கில் வாமனனும் பிங்களமும்,தென்மேற்கில் குமுதா, அனுபமாவும் மேற்கில் அஞ்சனா, தாம்ரகர்ணிகாவும், வடமேற்கில் புஷ்பதந்தா, கப்ரதந்தியும் வடக்கில் எபர்வபௌமா, அங்கினாவும் வடகிழக்கில் ஸுப்ரதிகா, அஞ்சனாவதி அல்லது அமரகோசா என்ற யானைகள் இருப்பதாக புராணங்கள் கூறுகின்றன.
# யானை வாகனம்

## வாகன அமைப்பு

யானை வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. யானை நின்றுள்ளது போல வடிவமைக்கப்பட்டு இருக்கும். யானை வாகனத்தின் மீது உற்சவரை அமர்த்த ஏதுவாக தாங்கு பலகைகள் கூடுதலாக அமைக்கப்படுகின்றன.
# யானை வாகனம்

## நடை

இந்து சமய கோயில்களில் யானை வாகனம் உற்சவர் திருவுலா செல்ல பயன்படுத்தப்படுகிறது. சிவாலயங்கள், திருமால் கோயில்கள் மற்றும் அம்மன் கோயில்கள் என எல்லா கோயில்களிலும் யானை வாகனம் பயன்படுத்தப்படுகிறது.  
சில கோயில்களில் யானை வாகனத்தின் துதிக்கை மூன்று நான்கு பாகங்களாக பிரிக்கப்பட்டுள்ளது. துதிக்கையின் பாகங்கள் வண்ணச் சித்திர துணியால் இணைக்கப்பட்டுள்ளன. இதனால் வீதியுலாவின் போது யானை துதிக்கை ஆடுவது போல தோன்றும்.  
யானை வாகனத்தில் உள்ள தாங்குபலகையில் உற்சவர் கட்டப்பட்டு வாகனத்தின் முன்புறம் முதலில் தூக்கப்படுகிறது. பிறகு வாகனத்தின் பின்புறம் தூக்கப்படும் இவ்வாறு செய்வது நிஜ யானை எழுவது போல இருக்கும். யானை வாகனத்தினை யானை நடப்பது போல வாகன தாங்கிகள் நடத்துவர். இந்த நடை சாய் நடை என்றும் ஏசல் என்றும் அழைக்கப்படுகிறது.
# யானை வாகனம்

## உலா நாட்கள்

- தமிழ்நாட்டின் கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவிழாவின்போது தேர்த் திருவிழாவுக்கு முந்தைய நாளில் நடக்கும் உற்சவத்தில் யானைவாகன உற்சவமும் ஒன்று. இவ்வாறு யானை வாகனத்தில் கடவுளர் ஊர்வலம் வருதலை யானைவாகன சேவை என்று அழைக்கின்றனர்.
- திருவெள்ளறை புண்டரீகாட்ச பெருமாள் கோவில் பிரம்மோத்சவத்தின் 6ம் நாளில் யானை வாகனத்தில் புண்டரீகாட்ச பெருமாள் வலம் வருகிறார்.
- திருச்சிராப்பள்ளி மாவட்டத்தில் திருவரங்கம் ரெங்கநாதர் கோயிலில் தைத்தேர்விழாவின் ஆறாம் நாள் நம்பெருமாள் வெள்ளி யானை வாகனத்தில் உலா வருகிறார்.
- கரூர் மாவட்டத்தில் தான்தோன்றி மலை முத்துமாரியம்மன் மற்றும் பகவதி அம்மன் கோயிலில் பங்குனி மாத தேர்த்திருவிழாவில் முத்து மாரியம்மன் யானை வாகனத்தில் திருவீதி உலா வருகிறார்.
# யானை வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# அதோதி

**<div1" cellpadding="0">
</div>**  
| **அமைவிடம்** | கிழக்கு இராஜஸ்தான் |
| --- | --- |
| **19ஆம் நூற்றாண்டு - கொடி** |  |
| **நிறுவப்பட்ட ஆண்டு:** | 12ஆம் நூற்றாண்டு |
| **மொழி** | ஹதோதி மொழி |
| **அரச குலங்கள்** | மீனா, ஹட்டா சௌகான், சௌகான் |
| **தலைநகரம்** | புந்தி |
| **மன்னராட்சிகள்** | பூந்தி அரசு, ஜாலவர் அரசு, கோட்டா அரசு |
**ஹதோதி** (Hadoti (हाड़ौती), முன்னர் பூந்தி சமஸ்தானம் என அழைக்கப்பட்டது. ஹதோதி பிரதேசம் தற்கால மேற்கு இந்தியாவின் இராஜஸ்தான் மாநிலத்தின் கிழக்குப் பகுதியில் உள்ள தற்போதைய பூந்தி, கோட்டா, ஜாலாவோர் மற்றும் பாரான் மாவட்டங்களை உள்ளடக்கியது.  
ஹதோதி பிரதேசத்தின் மேற்கில் மேவாரும், வடமேற்கில் அஜ்மீரும், தெற்கில் மால்வாவும், கிழக்கில் மத்தியப் பிரதேச மாநிலத்தின் கிர்டு பிரதேசமும் எல்லைகளாக அமைந்துள்ளது.
# அதோதி

## புவியியல்

இராஜஸ்தான் மாநிலத்தின் தென்கிழக்கு பகுதியில் அமைந்துள்ள ஹதோதி பிரதேசத்தின், கிழக்கில் மால்வா பீடபூமியும், மேற்கில் ஆரவல்லி மலைத்தொடரும், தென்மேற்கில் மேவார் பீடபூமியும் பிரதேசமும் சூழ்ந்துள்ளது.  
ஹதோதி பகுதியில் பாயும் முக்கிய ஆறு சம்பல் ஆறும் மற்றும் அதன் துணை ஆறுகளான காளி சிந்து ஆறு மற்றும் பார்வதி ஆறு, சக்கன் ஆறுகள் ஆகும். ஹதோதி பிரதேச வண்டல் மண்ணால் விளைநிலங்கள் வளம் கொழிக்கிறது.
# அதோதி

## மொழிகள்

- ஹதோதி மொழி
- இந்தி
- ஆங்கிலம்
# அதோதி

## வரலாறு

பிரதிகார மீனா வம்சத்தின் துணை கிளையான மீனா வம்ச மன்னர் பூந்த மீனா என்பவர் முதலில் ஹதோதி பிரதேசத்தில் தமது பெயரில் பூந்தி நகரத்தை நிறுவினர். 1342-இல் ஜெய்தா மீனா எனும் மன்னரிடமிருந்து ராவ் தேவ் ஹட்டா எனும் மன்னர் பூந்தி நகரத்தைக் கைப்பற்றி, அப்பிரதேசம் முழுமைக்கும் ஹதோதி எனப் பெயரிட்டார்.
# அதோதி

## ஹதோதியின் மன்னராட்சிகள்

இந்திய விடுதலைக்கு பின்னர் 1949 முடிய ஹதோதி பிரதேசத்தில் பிரித்தானிய இந்திய அரசுக்கு கப்பம் செலுத்தி ஆண்ட மூன்று சுதேச சமஸ்தானங்களின் விவரம்:
- பூந்தி சமஸ்தானம் - 1342 – 1949
- ஜாலவர் சமஸ்தானம் - 1838 –1949
- கோட்டா சமஸ்தானம் 17-ஆம் நூற்றாண்டு – 1949  
இந்திய விடுதலைக்குப் பின்னர் ஹதோதி பிரதேசத்தில் இருந்த இம்மூன்று மன்னராட்சிப் பகுதிகளும் 1949-இல் இந்தியாவுடன் இணைந்தன.
# அதோதி

## சுற்றுலாத் தலங்கள்

ஹதோதி பிரதேசத்தில் காக்ரோன் கோட்டை போன்ற பல கோட்டைகளும், அரண்மனைகளும், பறவைகள் மற்றும் விலங்குகள் காப்பகங்களும் உள்ளது.
# தேர்முட்டி மண்டபம்

ஒசூர் சந்திர சூடேசுவரர் கோயில் தேரும், தேர்முட்டி மண்டபமும்]]  
**தேர்முட்டி மண்டபம்** என்பது இந்தியாவிலும், இலங்கையிலும் இந்துக் கோயில்களில் இடம்பெறும் ஆண்டுத் திருவிழாக்களில் மிக முக்கியமான திருவிழாவான தேர்த் திருவிழாவின்போது தேரில் உற்சவரை ஏற்றவும் தேர் உலா முடிந்தபின் உற்சவரை இறக்கவும் கட்டப்பட்ட ஒரு மண்டபமாகும். இந்த மண்டபத்தின் தரைப்பகுதியானது ஏறக்குறைய தேரில் உற்சவரை வைக்கும் பீடத்துக்கு இணையான உயரம் கொண்டு இருக்கும். இந்த உயரமான இடத்தில் உற்சவரை தேரில் ஏற்றுவதற்கு முன்னும் இறக்கிய பின்னும் சற்று நேரம் வைத்திருப்பர் இந்த இடத்தில் நான்கு கால் மண்டபமோ அல்லது ஆறு கால் மண்டபமோ கட்டப்பட்டிருக்கும் மண்டபத்தின் மையத்தில் உற்சவரை வைக்க ஏதுவாக ஒரு மேடை அமைத்திருப்பர். இந்த தேர்முட்டி மண்டபத்துக்குச் செல்ல அகலமான படிக்கட்டுகள் அமைக்கப்பட்டிருக்கும். தேர்முட்டி மண்டபத்தில் இருந்து தேரில் உற்சவரை ஏற்ற மரத்தால் ஒரு தற்காலிகப் பாலத்தை அமைப்பர் தேரில் உற்சவரை அமர்த்தியபின் இந்த மரப்பாலத்தை அகற்றியபின் தேரோட்டம் நடக்கும். சில கோயில்களில் ஒன்றுக்கும் மேற்பட்ட தேர்கள் இருக்கும் அந்தந்தத் தேர்களை நிறுத்திவைக்கும் இடத்தை ஒட்டி தனித்தனியாக தேர்முட்டி மண்டபங்கள் கட்டப்பட்டிருக்கும்.
# வார்ப்புரு:விக்கித்திட்டம் 15/பயனர் அறிவிப்பு 1

<div>
<div>
<>  
</>
</div>
<div>  
<span>
**அறிவிப்பு**</span>
</div>
<div>
• <span>
போட்டியில் பங்குபெறப் பதிவுசெய்தமைக்கு நன்றிகள்!</span>
• <span>
போட்டி **விதிகளை** கவனத்திற் கொள்க!...</span>
• <span>
போட்டியில் சிறப்புற பங்குபெற்று வெற்றிபெற வாழ்த்துகள்!...</span>  
</div>
</div>
<div></div>
</div></span>
# அந்தோன் செர்கெயேவிச் புசுலோவ்

**அந்தோன் செர்கெயேவிச் புசுலோவ்** *(Anton Sergeevich Buslov)* (4 நவம்பர் 1983 – 20 ஆகத்து 2014) ஓர் உருசிய வானியற்பியலாளர் ஆவார். இவர் பெயர்பெற்ற உருசிய வலைப்பூ பதிவாளர்; உருசிய நியூ டைம்சு இதழின் பத்தி எழுத்தாளர்; போக்குவரத்தியல் வல்லுனர். இவர் "வொரோனேழ் குடிமக்கள் போக்குவரத்துத் தொடர் குழு" எனும் அரசு சாரா நிறுவனத்தினை உருவாக்கியவர்; வட்டாரங்களிடை அரசு சாரா நிறுவனமாகிய "நகரும் போக்குவரத்தும்" எனும் அமைப்பின் துணை நிறுவனரும் துணைத் தலைவரும் ஆவார். இவர் முனைவாகச் சமூகச் செயல்பாடுகளில் பங்கேற்றார். நகரப் போக்குவரத்து நிறுவனமாகிய "நகர் 4 மக்கள்" அமைப்பில் போக்குவரத்து வல்லுனராக விளங்கினார்.